In demokratiese lande word kwessies waaroor moles gemaak word dikwels “ingevoer” soos destyds om teen apartheid in Suid-Afrika beswaar te maak. Soos die hardebaardmanne hier die geringste rede nodig het om ’n vleisie oor die kole te gooi, ’n paar (kaste) bier te knak én met ’n paar biere agter die blad ál die land se probleme op te los, so lyk dit, het sommige studente wêreldwyd min rede nodig om die een of ander moles aan te vang. Al is dit ook net om in die eetsaal van die taai kos met ’n lepel teen die plafon vas te skiet om te demonstreer presies hoe taai die kos is.
Dr. Blade Nzimande moet let daarop dat dit eksamentyd word, en dit is gewoonlik wanneer die studente by die “ander” kampusse begin agterkom wat alles skort. Die bondeldapperheid wat die huidige moleste moontlik maak, kan baie maklik na die kampusse uitbrei wat ’n sterker tradisie van moleste en droogmakery het, maar die tyd sal leer.
’n Dimensie van die jongste gebeure is dat dit die potensiaal het om plek-plek te versmelt met ’n ander brandpunt, naamlik die aanslag teen Afrikaans. Uit beskikbare inligting lyk dit of Open Stellenbosch saam met EFF-meelopers deelneem aan die groep wat ’n administratiewe blok by Maties beset, en die gebou sommer tot die Winnie Mandela Building “herdoop” het.
Kortom, die tentakels om die kwessie in ’n rasding te laat ontaard, is net te sterk teenwoordig om te ignoreer.
Die probleem is dat baie van die studente nie by universiteite hoort nie. Duisende slaag nie eers die eerste jaar nie. Daardie geld kan dan gaan na die wat wel wil studeer. So word baie geld gemors.
Om te dink van die klomp leer vir dokters en prokureurs maar hulle kan nie eers ordentelik oor klas gelde gesels nie dis hulle kultuur brand eers alles af en hoop die regeering sal dit weer reg maak brand dit vandag af sodat hulle iets het volgende week om oor te strike dis mos die nuwe SA
Hoekom altyd die tyd van die jaar? Gun die wat geleer het die voorreg om hul jaar klaar te maak met lof! Die wat so staak is die wat nie belangstel om te leer nie maar is daar net om te kan se…. Ek is op varsity! Pateties!